Oakley brilmontuur TUMBLEWEED 0.5 OX3142 01 | Ziezie.nl
TUMBLEWEED 0.5 OX3142 01
Breedte montuur 129 mm Lengte van veer 143 mm Glasbreedte
52 mm Neusbrug 19 mm Vooraanzicht Zijaanzicht
Oakley brilmontuur TUMBLEWEED 0.5 OX3142 01
TUMBLEWEED 0.5 OX3142 01 X Korkie: Regering betuig simpatie | Maroela Media
Korkie: Regering betuig simpatie
Die departement van internasionale betrekkinge en samewerking (Dirco) het Sondag hulle medelye met die Korkie-familie uitgespreek nadat Pierre Korkie Sateroggend dood is tydens ŉ poging om gyselaars in Jemen te bevry. Lees meer hier.
“Die Suid-Afrikaanse regering betoon hul innige medelye met mnr. Korkie se familie en vriende vir hulle verlies,” het Dirco in ŉ verklaring gesê. Hulle het ook hul medelye betoon teenoor die geliefdes van die oorlede Amerikaanse gyselaar.
Dirco het gesê die Suid-Afrikaanse regering het “verskeie inisiatiewe” deur die voormalige adjunkminister en die ambassadeur in Saoedi-Arabië van stapel gestuur om Korkie se vrylating te verseker.
“Daarom is ons hartseer dat die ontvoering op die tragiese dood van mnr. Korkie uitgeloop het – ŉ man wat nie skuldig is aan enige misdaad nie,” het Dirco gesê.
“Min. Maite Nkoana-Mashabane spreek namens die Suid-Afrikaanse regering hul ferm en onvoorwaardelike veroordeling uit teenoor alle vorms van terrorisme wat gereeld lei tot sinnelose lyding en die verlies van onskuldige lewens.”
Nkoana-Mashabane het Sondag ŉ telefoniese gesprek met haar Jemense eweknie gehad oor Korkie. Volgens Dirco het die Jemense minister sy regering en mense se meegevoel met die regering en mense van Suid-Afrika uitgespreek.
Korkie se liggaam sal na verwagting Maandag in die land aankom.
Volgens die stigter van Gift of the Givers, Imtiaz Sooliman, het die militante beoog om Korkie Sondag vry te laat, terwyl die Amerikaanse president, Barack Obama, gesê het die Amerikaner, Luke Somers wat saam met Korkie dood is, se lewe was ernstig bedreig.
Die Sunday Times het egter berig die woordvoerder van die departement van internasionale betrekkinge, Nelson Kgwete, sê die bewering dat Korkie se vrylating op hande was,was net ‘n gerug.
Volgens Kgwete hou die Amerikaanse magte Korkie se liggaam op ŉ geheime plek in Jemen en dat die departement reëlings wil tref om die liggaam huis toe te bring.
Honde eet pasgebore baba
“Verwyder Phiyega uit haar amp” – DA